Diari Oficial de la Generalitat Valenciana


Sumari del DOGV 8717, del 15-01-2020 (2020/229)

RESOLUCIÓ de 27 de desembre de 2019, de la Presidència de la Generalitat, per la qual es nomenen els membres del Consell Tècnic d'Heràldica i Vexil·lologia.
------------------------------------------------------------------------------------------------------------------------------------------------------------

### Dades del document

Número de DOGV
:   8717

Data del DOGV
:   15-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/229


Data del document
:   27-12-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 27 de desembre de 2019, de la Presidència de la Generalitat, per la qual es nomenen els membres del Consell Tècnic d'Heràldica i Vexil·lologia. [2020/229]  
El Consell Tècnic d'Heràldica i Vexil·lologia és l'òrgan consultiu, que depén del departament competent en matèria d'administració local, especialitzat en heràldica, vexil·lologia i distincions, al qual correspon emetre el dictamen o, si escau, l'informe, en els procediments d'adopció, rehabilitació o modificació d'escuts, banderes, estendards, emblemes, tractaments i honors de les entitats locals de la Comunitat Valenciana.  
L'article 7 del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana, estableix que els membres del Consell Tècnic d'Heràldica i Vexil·lologia han de ser nomenats per períodes de quatre anys, coincidents amb cada legislatura autonòmica.  
L'article 6, apartat 1, lletres a i b, de l'esmentat decret estableix que el Consell Tècnic d'Heràldica i Vexil·lologia està integrat pel president o presidenta, que serà el director o la directora general competent en matèria d'administració local, o persona que els substituïsca, i quatre vocals: un vocal designat pel Consell Valencià de Cultura entre els seus membres; dos doctors o doctores en Història, professors de les universitats públiques de la Comunitat Valenciana, designats després de consultar les dites institucions; i un expert o experta en heràldica i vexil·lologia de prestigi reconegut. Aquests tres últims vocals són designats per la persona titular del departament competent en matèria d'administració local.  
D'altra banda, l'apartat 1.c de l'article 6 disposa que el secretari o la secretària serà designat o designada pel president o presidenta del Consell Tècnic d'Heràldica i Vexil·lologia.  
L'article 6, apartat 2, de l'esmentat decret determina que els òrgans competents proposaran els membres del Consell Tècnic d'Heràldica i Vexil·lologia i traslladaran les dites propostes a la persona titular del departament competent en matèria d'administració local, a l'efecte del nomenament i de la publicació.  
Per tot això, en virtut del que es disposa en l'article 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i en títol I del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i d'acord amb les designacions respectives de les persones membres del Consell Tècnic d'Heràldica i Vexil·lologia efectuades per l'acord del Consell Valencià de Cultura de 26 de novembre de 2019, per la Resolució del president del Consell Tècnic d'Heràldica i Vexil·lologia, de 15 de novembre de 2019, i per la Resolució del secretari autonòmic de Promoció Institucional i Cohesió Territorial, de 28 de novembree 2019, resolc:  
  
Primer  
Nomenar vocal del Consell Tècnic d'Heràldica i Vexil·lologia Jesús Huguet Pascual, membre del Consell Valencià de Cultura, i designat per aquest, mitjançant l'acord del Ple, de data 26 de novembre de 2019.  
  
  
Segon  
Nomenar vocals del Consell Tècnic d'Heràldica i Vexil·lologia les persones que s'assenyalen a continuació, designades mitjançant la Resolució del secretari autonòmic de Promoció Institucional i Cohesió Territorial de data 28 de novembre de 2019, d'acord amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència:  
  
- Ramón Baldaquí Escandell, doctor en Història, i professor titular del Departament d'Història Medieval i Ciències Historiogràfiques de la Universitat d'Alacant.  
- Mateu Rodrigo Lizondo, doctor en Història, i professor titular del Departament d'Història Medieval de la Universitat de València.  
- Elena Sánchez Almela, arxivera de l'Arxiu Municipal de l'Ajuntament de Castelló de la Plana, experta en heràldica i vexil·lologia.  
Tercer  
Nomenar secretària del Consell Tècnic d'Heràldica i Vexil·lologia Julia Campón Gonzalvo, experta en heràldica i vexil·lologia, designada pel president del Consell Tècnic d'Heràldica i Vexil·lologia, mitjançant la Resolució de 15 de novembre de 2019.  
  
Quart  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
València, 27 de desembre de 2019.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.